કિંજલ દવેના 'જબરા ફેન'એ FB પર કરી ન કરવાની કરતૂત.. | Kinjal Dave Becomes The Victim Of Cyber Crime - Crime | I Am Gujarat
Gujarati News Crime કિંજલ દવેના 'જબરા ફેન'એ FB પર કરી ન કરવાની કરતૂત..
કિંજલ દવેના 'જબરા ફેન'એ FB પર કરી ન કરવાની કરતૂત..
Published: Aug 24, 2017 10:12 am IST
1/4કિંજલ બની સાયબર ક્રાઈમનો શિકાર
ગુજરાતી લોકગાયક અને યુટ્યુબ સેન્સેશન કિંજલ દવે ચાર ચાર બંગડીવાળી ગાડી… સોન્ગ બાદ ફેમસ થઈ ચૂકી છે. પરંતુ તે હવે સાયબર ક્રાઈમનો શિકાર બની છે. જ્યારે કિંજલને ખબર પડી કે કોઈ વ્યક્તિએ તેના ફોટો સાથે છેડછાડ કરીને આ ફોટો સોશિયલ મીડિયા પર મૂકી દીધો છે. નોંધનીય છે કે ફોટો મૂકનાર યુવકે આ ફોટોમાં દેખાતી કિંજલને તેની પત્ની ગણાવી હતી.
2/4મિત્ર પાસેથી મળી જાણકારી
પોલીસે આ બનાવ અંગે ફરિયાદ નોંધી અને તપાસ હાથ ધરી હતી. તેઓએ ટૂંક સમયમાં જ નીરજ મકવાણા નામના એક 30 વર્ષના યુવાનની ધરપકડ પણ કરી છે. પોલીસ સૂત્રોએ જણાવ્યું હતું કે, 'કિંજલના એક મિત્રએ તેને જણાવ્યું હતું કે નીરજે તેનો ફોટો સોશિયલ મીડિયા પર મૂક્યો છે.'
3/4ફરિયાદ નોંધાવાઈ
તેણે તરત આ સોશિયલ મીડિયા અકાઉન્ટ શોધવા માટે પ્રયત્ન શરુ કર્યો અને તે આ અકાઉન્ટમાં તેની ફોટો જોઈને ચોંકી ગઈ. તેણે આ અંગે તેના પિતા લાલજીભાઈ દવેને જણાવ્યું અને તેમણે આ અંગે અમદાવાદ ક્રાઈમ બ્રાન્ચના સાયબર સેલમાં ફરિયાદ નોંધાવી હતી.
આ ફરિયાદને આધારે પોલીસે તુરંત જ કાર્યવાહી શરુ કરી દીધી અને આરોપીને ઈન્ટરનેટ પ્રોટોકોલ(IP)એડ્રેસ દ્વારા પકડી લીધો. નોંધનીય છે કે આરોપી અમરાઈવાડી વિસ્તારમાં રહેતો હતો. અમદાવાદ ક્રાઈમ બ્રાન્ચના સાયબર સેલના ACP રાજવીરસિંહ ઝાલાએ આ અંગે જણાવ્યું હતું કે, 'અમે આરોપી નીરજ મકવાણાની ધરપકડ કરી છે. તેના લગ્ન થઈ ચૂક્યા છે અને તે એક ખાનગી કંપનીમાં સેલ્સમેનની નોકરી કરે છે. તેણે પોતાના લગ્નના ફોટોમાં તેની પત્નીને સ્થાને કિંજલનો ફોટો મુકી દીધો હતો.'